
Referat fra møde i Bruger- og Pårørende Rådet Gildhøjhjemmet


Dato:	01.09.2026 kl. 16.30-18.30. 
Sted:	Gildhøjhjemmet, kontor centerleder.

Inviterede:
Beboere: 	Preben Jørgensen (afd. C, 1.) og Palle Jensen (afd. C, 1.)
Oline Hansen (afd. A, st.) har meldt afbud.
Pårørende: 	Peter Egtorp (pårørende afd. C) og Bente Rasmussen (pårørende afd. B). 
Seniorrådet:	Susanne Villadsen (og pårørende) har meldt afbud.
Ledelse:	Anette Falk, Centerleder. 
                      Dorthe Johansen, leder af køkken/aktivitet/rengøring.


Nyt fra centerleder 

· Ældreloven
· Status på implementering:
Der er stadig et særligt fokus på beboernes selvbestemmelse og rollebeskrivelserne for personalet. Der skal ske en samlet evaluering af, hvordan det går med ældreloven i hele Ældre og Omsorg til november.
· Sundhedsreformen og de midlertidige pladser
· Status:
Regionen har brug for 25 pladser til de regionale midlertidige pladser i Brøndby Kommune. Disse skal være på Nygårds Plads. Indtil der opføres en ny pavillon dér, skal pladserne midlertidigt være på Gildhøjhjemmet. Der er en proces i gang med, hvordan dette skal løses. Anette vil forventelig kunne melde ud til BP-rådet til næste BP-rådsmøde, som er aftalt til 29. september.
· Besøg af politikkerne (socialudvalget) på ældrecentrene 15. september:
· Der bliver rundvisning 15. september med start i Æblehaven, herefter Gildhøjhjemmet (på Gildhøjhjemmet fra kl.16.00 til 16.45) og udvalget slutter af på Nygårds Plads. Anette står for rundvisningen på Gildhøjhjemmet.
· Borgmesteren ønsker at komme ud i de forskellige enheder i kommunen (”Borgmesterkontoret rykker ud”). Det er planlagt, at Maja Højgaard kommer på besøg på Gildhøjhjemmet den 24.11.2026 kl. 17-20, hvor det er muligt at hilse på og tale med borgmesteren. 
· Status på personalesituationen på Gildhøjhjemmet
· Vi drøfter, hvordan sommeren er oplevet: Beboere og pårørende giver udtryk for, at der har været flere kendte ansigter blandt personalet og også blandt rengøringens personalet hen over sommeren. Det er vi glade for – vi har gjort os umage med at finde faste ferievikarer hen over sommeren, netop for at skabe kontinuitet og genkendelighed. Dejligt at det er lykkes .
· ”Sidste nyt” om Friplejehjemmet
· Byggeprocessen forløber planmæssigt. Anette har været forbi og taget billeder af arbejdet (se tavlen på adm. gangen). Således forventes det fortsat, at friplejehjemmet er klar til de første beboere i foråret 2028.
· Teknisk Service – sidste nyt
· Udmelding om hvordan den nye organisering kommer til at se ud, er nu rykket til februar 2027. Der er et fælles ønske fra BP-rådet om, at vi får vores ”egen” teknisk servicemedarbejder tilknyttet til Gildhøjhjemmet. Vi må afvente beslutningen.
· Orientering om Action Cards ved strømsvigt og IT-afbrydelser
· Brøndby Kommune er i gang med at udarbejde ”Action Cards” i hele kommunen (det er en beskrivelse af, hvad vi skal gøre, hvis der opstår forskellige krisesituationer, f.eks. ved strømsvigt og afbrydelse af IT og telefoner osv.).
Her på Gildhøjhjemmet har vi allerede et ”nødberedskab”, så vi er klædt godt på til at kunne håndtere, hvis vi skulle komme til at mangle strøm eller varme.
· Budgetbesparelsesforslag 2027
· Hvert år skal hele kommunen komme med besparelsesforslag til politikkerne, der - ud fra vores oplæg og beskrivelser af konsekvenserne af forslagene - skal beslutte, hvilke forslag, de vælger at lave besparelser på. 

På Gildhøjhjemmet kan vi særligt blive berørt af følgende:
· Reduktion af antal af demenskonsulenter i Ældre og Omsorg (pt. har vi 6 demenskonsulenter i alt)
· Reduktion af aktivitetsområdet på ældrecentrene 
· Reduktion af antal pladser på GH. 
· Desuden er også vores interne vikarkorps i Ældre og Omsorg i spil.
Vi forventer at få en udmelding 7. oktober, hvor der har været 2. behandling af budget 2027.

· Valg til BP-råd 29. september 2026 – forslag til oplæg?
· Vi har tidligere afprøvet forskellige oplæg/miniforedrag forud for BP-råds valg, med desværre ringe fremmøde. Vi aftaler at undersøge, om vi kan få et oplæg omkring ”Fremtidsfuldmagter” igen (Anette undersøger). Hvis ikke det er muligt, kunne det måske være ”smagsprøver” af økologiske og vegetariske retter, som serveres på GH?
· Bente Rasmussen (pårørende) vil gerne fortsætte i BP-rådet, selv om hun nu ikke længere er pårørende, men frivillig på GH. Anette undersøger om det er muligt at lave en dispensation fra vedtægterne i BP-råd, set i lyset af at GH forventelig lukker foråret 2028. Såfremt dette ikke er muligt, benyttes lejligheden til at takke Bente for indsatsen i BP-rådet 
· Kudsk fonden
· Kudsk Fonden (Til ”glæde og opmuntring for beboerne på GH” - arv doneret af en tidligere beboer på Gildhøjhjemmet). Bestyrelsen af fonden har haft møde ang., hvad der skal ske med fonden, når Gildhøjhjemmet lukker. Der er ønske om, at pengene skal bruges til ”fest og farver” for beboerne. Der er dog juridiske regler, som skal overholdes. Der sendes anmodning til Civilstyrelsen om opløsning af fonden og forespørgsel om vi må bruge pengene i 2027 og om evt. restbeløbet må fordeles til hhv. friplejehjemmet, til Æblehaven og til Nygårds Plads, da det er dér, vi forventer at beboerne på Gildhøjhjemmet vil blive tilbudt plads, når GH lukker. Vi afventer svar fra Civilstyrelsen om dette.
(Peter Egtorp og Anette Falk sidder med i bestyrelsen af Fonden).
Nyt fra køkken/aktivitet/rengøring

· Køkken:
Køkkenpersonalet skal på øko-dag den 23.09.2026

· Rengøring: 
Rengøring har i sommerferien har fungeret godt, vores afløser har været effektive og løftet opgaven til stor tilfredsstillelse for beboerne.

· Aktiviteten:
Frivillighedsdagen er i år reduceret til, at man kan komme forbi i Midtpunktet og høre om det at være frivillig, der bydes på kaffe og lagkage.

Vi deltager ikke i Alzheimerdagen i år, da aktivitetsmedarbejderne bruger en del tid på noget, der ikke umiddelbart kommer beboerne til gode.
· Beboer om aktiviteterne i huset: ”Det fungerer fuldstændig rigtigt!” Der opleves stor imødekommenhed fra aktivitetspersonalet og fra de frivillige. Der beskrives cykeltur til kirkegården med en af de frivillige, med stor taknemmelighed fra beboeren.


Eventuelt:
· Dørkald:
· Det opleves at dørkaldene ikke altid besvares?
Anette undersøger med Teknisk Service om det skyldes fejl i funktionen.
Efter mødet er det undersøgt og dørkaldene fungerer, som de skal.
· Næste møde:
· Tirsdag 29.09.2026 kl. 16.30 Valg til BP-råd

Efter mødet:
Ændring af oplæg til BP-valget:
Det er undersøgt og advokaterne kan ikke lave oplæg den 29. september. Alternativt talte vi om evt. smagsprøver på økologisk mad, men vores erfaring med ringe fremmøde og set i lyset af de mange køkkenressourcer, der skal afsættes til dette, foreslås i stedet at Anette laver et oplæg, med information om Gildhøjhjemmets status og planer for fremtiden, frem til nedlukning i 2028, så må vi se om det kan tiltrække nogle flere pårørende 

Med venlig hilsen
Anette Falk

